**Ministru kabineta protokollēmuma projekta**

**„Par Ministru kabineta 2010.gada 26.janvāra sēdes protokollēmuma (prot. Nr.5 6.§) “Par Nolīgumu, ar ko izveido pamatu ekonomisko partnerattiecību nolīgumam starp Eiropas Kopienu un tās dalībvalstīm, no vienas puses, un Austrumāfrikas Kopienas partnervalstīm, no otras puses, un Nobeiguma aktu” 4.,5.,6. un 7.punktā doto uzdevumu atzīšanu par aktualitāti zaudējušiem”**

**sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2010. gada 26. janvāra sēdes protokollēmuma (prot. Nr.5 6.§) “Par Nolīgumu, ar ko izveido pamatu ekonomisko partnerattiecību nolīgumam starp Eiropas Kopienu un tās dalībvalstīm, no vienas puses, un Austrumāfrikas Kopienas partnervalstīm, no otras puses, un Nobeiguma aktu” 5. punktā doto uzdevumu aktualitātes zaudēšana. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2010. gada 26. janvāra sēdes protokollēmumu (prot. Nr.5 6.§) “Par Nolīgumu, ar ko izveido pamatu ekonomisko partnerattiecību nolīgumam starp Eiropas Kopienu un tās dalībvalstīm, no vienas puses, un Austrumāfrikas Kopienas partnervalstīm, no otras puses, un Nobeiguma aktu” tika atbalstīti Nolīguma, ar ko izveido pamatu ekonomisko partnerattiecību nolīgumam starp Eiropas Kopienu un tās dalībvalstīm, no vienas puses, un Austrumāfrikas Kopienas partnervalstīm, no otras puses, un Nobeiguma akta projekti (turpmāk – Nolīgums) un saskaņā ar protokollēmuma 5. punktu uzdots Ekonomikas ministrijai pēc nolīguma un Nobeiguma akta parakstīšanas iesniegt Valsts kancelejā precizēto nolīguma tekstu un Nobeiguma aktu (uzdevums Nr. 2010-UZD-466). Uzdevums Nr. 2010-UZD-466 tika nodots Ārlietu ministrijas atbildībā saskaņā ar Ministru kabineta 2014. gada 7. jūlija rīkojumu Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju”. Nolīgums ar Austrumāfrikas Kopienas partnervalstīm tika parafēts 2007. gada 27. novembrī, taču tā arī netika parakstīts no Austrumāfrikas Kopienas partnervalstu valdības puses. Šī nolīguma parakstīšana vairs nav aktuāla, jo tika izstrādāts un no Eiropas Savienības un tās dalībvalstu puses 2016. gada jūnijā parakstīts Ekonomisko partnerattiecību nolīgumu (turpmāk – EPN) starp Austrumāfrikas valstu kopienas partnervalstīm, no vienas puses, un Eiropas Savienību un tās dalībvalstīm, no otras puses, kurš aizstāj Nolīgumu. Likumprojekts par EPN tika atbalstīts Ministru kabineta 2016. gada 21. jūnija sēdē. Ņemot vērā iepriekš minēto, uzdevums Nr. 2010-UZD-466 par parakstītā Nolīguma iesniegšanu Valsts kancelejā un apstiprināšanu Saeimā zaudējis aktualitāti.Ņemot vērā iepriekš minēto, par aktualitāti zaudējušiem atzīstami Ministru kabineta 2010. gada 26. janvāra sēdes protokollēmuma (prot. Nr.5 6.§) “Par Nolīgumu, ar ko izveido pamatu ekonomisko partnerattiecību nolīgumam starp Eiropas Kopienu un tās dalībvalstīm, no vienas puses, un Austrumāfrikas Kopienas partnervalstīm, no otras puses, un Nobeiguma aktu” 4.,5.,6. un 7.punktā dotie uzdevumi. |
| 3. | Projekta izstrādē iesaistītās institūcijas | Ministru kabineta rīkojuma projektu„Par Ministru kabineta 2010. gada 26. janvāra sēdes protokollēmuma (prot. Nr.5 6.§) “Par Nolīgumu, ar ko izveido pamatu ekonomisko partnerattiecību nolīgumam starp Eiropas Kopienu un tās dalībvalstīm, no vienas puses, un Austrumāfrikas Kopienas partnervalstīm, no otras puses, un Nobeiguma aktu” 4.,5.,6. un 7.punktā doto uzdevumu atzīšanu par aktualitāti zaudējušiem” izstrādājusi Ārlietu ministrija. |
| 4. | Cita informācija | Papildus saistības Latvijas Republikai šis projekts neuzliek.  |

**Anotācijas II, III un IV sadaļa – rīkojuma projekts šīs jomas neskar.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Pagaidu nolīgums ar Austrumāfrikas Kopienu ir aizstāts ar EPN starp Austrumāfrikas valstu kopienas partnervalstīm, no vienas puses, un Eiropas Savienību un tās dalībvalstīm, no otras puses, kurš no Eiropas Savienības puses parakstīts 2016. gada jūnijā. Tanzānija, Burundi un Uganda šo EPN plāno parakstīt 2017. gada pirmajā pusē. |
| 3. | Cita informācija | Nav. |

**Anotācijas VI sadaļa – rīkojuma projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar.  |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar.  |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar.  |
| 6. | Cita informācija | Nav.  |

Ārlietu ministrs Edgars Rinkēvičs

Vīza: Valsts sekretārs Andrejs Pildegovičs

669

20.01.2017

D. Zalāne

dace.zalane@mfa.gov.lv

67015913